CELEX: 62008TN0360
Language: et
Date: 2008-09-03 00:00:00
Title: Kohtuasi T-360/08: 3. septembril 2008 esitatud hagi — Hispaania versus komisjon

25.10.2008   
            
            
               ET
            
            
               Euroopa Liidu Teataja
            
            
               C 272/46
            
         3. septembril 2008 esitatud hagi — Hispaania versus komisjon
   (Kohtuasi T-360/08)
   (2008/C 272/90)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: J. Rodríguez Cárcamo)
   
      Kostja: Euroopa Ühenduste Komisjon
   Hageja nõuded
   Hispaania Kuningriik palub Esimese Astme Kohtul:
   
               —
            
            
               jätta kohaldamata „Suunised struktuurifondide ja ühtekuuluvusfondi poolt kaasfinantseeritud kulude suhtes kohaldatavate finantskorrektsioonide kindlaksmääramise kohta avaliku hanke eeskirjade järgimata jätmise korral”, 29. novembri 2007. aasta lõplik versioon, COCOF 07/0037/03-ES;
            
         
               —
            
            
               tühistada Euroopa Ühenduste Komisjoni 25. juuni 2008. aasta otsus K(2008) 3247 osas, milles see vähendab ühtekuuluvusfondist projektide grupile nr 2001.ES.16.C.P.E.036 (Põhja-Galicia vesikonna puhastamine 2001) antavat rahalist abi, ja
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Vaidlus puudutab selliste projektide gruppi, mis on mõeldud Galicia erinevates paikades olemasolevate ja uute pumbajaamade parendamiseks ning kanalisatsioonivõrgu ja puhastussüsteemi laiendamiseks, kohandamiseks ja parendamiseks. Algselt komisjoni poolt lubatud ühenduse kaasfinantseering ulatus 80 %-ni abikõlblikest avalikest kuludest.
   Komisjon saatis 2007. aasta juulis hagejale kirja, milles ta tegi ettepaneku teha auditi käigus ilmnenud puuduste tõttu teatavad korrektsioonid. Kirja järeldustes täpsustati kahte eeskirjade eiramist, mis olid vaidlustatud otsuse ja vastavate finantskorrektsioonide ettepaneku tegemise aluseks: kiirmenetluse ebaõige kasutamine ühe lepingu puhul ja kogemuse kui mitmesuguste lepingute sõlmimise kriteeriumi vale kasutamine. Ettepanekud finantskorrektsioonide tegemiseks olid vastavalt 697 901 eurot ja 354 591 eurot.
   Väited ja peamised argumendid on samad, mis esitati kohtuasjas T-359/08: Hispaania vs. komisjon.